Abuja National Stadium, Abuja er en national sportsstadion med mange formål beliggende i Abuja, i Federal Capital Territory i Nigeria. Stadionet er hjemsted for det nigerianske fodboldlandshold, samt centrum for forskellige sociale, kulturelle og religiøse begivenheder. Den nigerianske forbundsregering godkendte kontrakten om opførelsen af National Stadium-komplekset og Games Village den 18. juli 2000. Stadionet blev bygget for at være vært for de 8. Afrika-lege
som fandt sted i oktober 2003.